ნიკოლაი გნატიუკი

ნიკოლაი გნატიუკი (Микола Васильович Гнатюк დ. 14 სექტემბერი, 1952, ნემიროვკა, ხმელნიცკის ოლქი) — საბჭოთა და უკრაინელი საესტრადო მომღერალი, უკრაინის სსრ სახალხო არტისტი (1988)

ბიოგრაფია
დაიბადა კოლმეურნეობის თავმჯდომარისა და სოფლის მასწავლებლის ოჯახში. დედა დაწყებითი კლასების პედაგოგი იყო და მისთვის პირველი მასწავლებელი გახდა. დაამთავრა როვენის პედაგოგიური ინსტიტუტი (მუსიკალურ-პედაგოგიური ფაკულტეტი). შემოქმედებითი კარიერა დაიწყო ანსამბლიდან „Мы — одесситы“ (ჩვენ ოდესიდან ვართ). სწავლობდა ლენინგრადის მუსიკ-ჰოლის სტუდიაში და პარალელურად დადიოდა გასტროლებზე ვოკალურ-ინსტრუმენტულ ანსამბლ „Дружба“-სთან (ვია „მეგობრობა“) ერთად. როსტისლავ ბაბიჩის ორკესტრთან შემთხვევით გაკეთებულმა ჩანაწერმა და უჩვეულო ტელეგენურობამ იგი სტუდიების სასურველ სტუმრად აქცია. ცისფერი ეკრანიდან ხშირად ისმოდა მისი სიმღერები.

1978 წელს გნატიუკმა ზაპორიჟიეში გაიმარჯვა უკრაინის საესტრადო მომღერლების მეორე კონკურსში. 1979 წელს მან მესამე ადგილი დაიკავა საესტრადო არტისტების მეექვსე საკავშირო კონკურსზე, რამაც გზა გაუხსნა საზღვარგარეთ წასასვლელად. დ. ტუხმანოვის სიმღერამ „მე შენთან ვცეკვავ“ მას გრან-პრი მოუტანა დრეზდენის საესტრადო სიმღერების კონკურსზე, ხოლო რაიმონდ პაულსის სიმღერამ (ანდრეი ვოზნესენსკის ტექსტზე) „ცეკვა ბარაბანზე“ — 1980 წლის სოპოტის საერთაშორისო ფესტივალის () პირველი ადგილი. 

1980 წელს მღეროდა რამდენიმე ვია-სთან ერთად. 1981 წელს მის რეპერტუარში გაჩნდა სუპერ-ჰიტი „Птица счастья“ („ბედნიერების ფრინველი“). იმ დროს სსრკ-ში პოპულარობით მას მხოლოდ ალა პუგაჩოვა და ბელორუსიის ანსამბლი „Песняры“ უსწრებდნენ.
1998 წელს გამოვიდა გნატიუკის მეორე გრამფირფიტა ევგენი შირიაევის სიმღერებით, რომელიც ვია „ლაბირინთთან“ (ტაშკენტი) ერთად ჩაწერა. ამ დროს პოპულარობის პიკიდან უკვე ჩამოსული იყო და იშვიათად ჩნდებოდა ტელეეკრანებზე. 1986-1994 წლებში ხმელნიცკის ფილარმონიის სოლისტი იყო.

1987 წელს გნატიუკის პოპულარობის მეორე ტალღა დაიწყო: ალ. მაროზოვმა მისთვის დაწერა სიმღერა „Малиновый звон“, 1988 წელს კი — „Белые ставни“. ამ პერიოდში მას უკრაინის სახალხო არტისტის წოდება მიანიჭეს, რომლის დამსახურებითაც თითო წლის გამოტოვებით, დაიწყო გრამფირფიტების გამოშვება. მალე, ყველასთვის მოულოდნელად, დატოვა უკრაინული ესტრადა და ოჯახური მდგომარეობის გამო გფრ-ში გადავიდა, სადაც ყოფილი ცოლი ცხოვრობდა შვილთან ერთად.

1993 წელს დაბრუნდა სამშობლოში. უკრაინულმა ლეიბლმა „National Audio Company“ (NAC) ჩაწერა გნატიუკის რამდენიმე ალბომი.

მინი|მარცხნივ|ნიკოლაი გნატიუკი 2010 წ.
47 წლის ასაკში გნატიუკი შედის ბელგოროდის სასულიერო სემინარიაში მისიონერის განყოფილებაზე. ამ პერიოდში მის რეპერტუარში ჩნდება სასულიერო თემატიკის შემცველი სიმღერები. ჩაწერა ალბომიც, რომელში შეტანილი სიმღერების ნაწილის მუსიკა და ტექსტიც თავად დაწერა.

2009 წელს ნატალია ვარლეისთან ერთად მონაწილეობა მიიღო რსფსრ პირველი არხის ტელეპროექტში „ორი ვარსკვლავი“. 2020 წლის ზაფხულში ვიტებსკის ფესტივალზე გამოვიდა უკრაინული დელეგაციის შემადგენლობაში, სადაც მის გარდა იყვნენ ტინა კაროლი, ირინა ბილიკი, ტაისია პოვალი, ჯგუფი „KAZKA“. 

დისკოგრაფია
 #  წელი  ქვეყანა  სახელწოდება  ფორმატი  ლეიბლი  სქოლიო 11980 ნიკოლაი გნატიუკი და ჯგუფი „კროსვორდი“მინი-ალბომი მელოდიაНиколай Гнатюк, Группа «Кроссворд»* – Дождевые Кольца 21980 ნიკოლაი გნატიუკი და ჯგუფი „ლაბირინთი“მინი-ალბომი მელოდია 31981 Танец на барабанеგრამფირფიტა მელოდიაН. Гнатюк — Танец На Барабане 41988 Малиновый звонგრამფირფიტა მელოდიაНиколай Гнатюк – Малиновый Звон 5  1990 Не покинь меняგრამფირფიტა მელოდიაНиколай Гнатюк – Не Покинь Меня 6  1996 Час рікою пливеСD, კასეტა  NACМикола Гнатюк – Час Рікою Пливе 7  2005 Господи, спаси, сохраниСD, გრამფირფიტა  NACМикола Гнатюк – Господи, спаси, сохрани 7  2006 ЗновСD, გრამფირფიტა 	Artur MusicМикола Гнатюк – Знов 8  2011 Золотой альбом. The BestСD, გრამფირფიტა Artur MusicНиколай Гнатюк – Золотой Альбом. The Best

ჯილდოები და აღიარება
 1980 — უკრაინის სსრ დამსახურებული არტისტი
 1988 — უკრაინის სსრ სახალხო არტისტი
 2002 — მოგილიოვის საპატიო მოქალაქე — „ბელარუსის და უკრაინის ნაციონალურ კულტურის განვითარებაში შეტანილი მნიშვნელოვანი წვლილისათვის“.
 2006 — ფრანცისკ სკორინას ორდენი — „ბელარუსი-უკრაინის კულტურული კავშირების განვითარებაში შეტანილი მნიშვნელოვანი პირადი წვლილისა და სლავი ხალხის კულტურული მემკვიდრეობის შენარჩუნებისთვის“Указ Президента Республики Беларусь

რესურსები ინტერნეტში
 ბიოგრაფია
 gnatjuk_mikola 
 gnatyuk
 ГНАТЮК: „Птица счастья завтрашнего дня“ 
 ნიკოლაი გნატიუკის დისკოგრაფია

სქოლიო

კატეგორია:უკრაინელი მომღერლები
კატეგორია:უკრაინის სსრ-ის სახალხო არტისტები
კატეგორია:საბჭოთა მომღერლები
კატეგორია:XX საუკუნის მომღერლები
კატეგორია:XXI საუკუნის მომღერლები
კატეგორია:დაბადებული 1952
კატეგორია:დაბადებული 14 სექტემბერი
კატეგორია:ცოცხალი ადამიანები